# **ชื่อโครงการ** **สหกรณ์โรงเรียน**

แผนงาน แผนงานวิชาการ

ลักษณะโครงการ โครงการต่อเนื่อง

ผู้รับผิดชอบโครงการ นางสาวดวงนภา เวชแพทย์

หน่วยงานที่รับผิดชอบ โรงเรียนวัดถนนกะเพรา

ระยะเวลา 16 พฤษภาคม 2561 - 31 มีนาคม 2562

สอดคล้องกับกลยุทธ์ที่ 7 ส่งเสริมการจัดกระบวนการเรียนรู้ตามหลักปรัชญาเศรษฐกิจพอเพียง

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. หลักการและเหตุผล**

แนวคิดในการพัฒนาประเทศได้อาศัยหลักการสำคัญ 3 ประการคือ มุ่งให้ประชาชนพึ่งตนเอง มีส่วนร่วมในการพัฒนา และใช้เทคโนโลยีที่เหมาะสม การพัฒนาทรัพยากรมนุษย์ให้มีคุณภาพ มีคุณลักษณะที่เอื้อต่อการพัฒนาประเทศดังกล่าว จะต้องได้รับการปลูกฝังตั้งแต่ยังเยาว์วัยจึงจะประสบผลสำเร็จ

  กิจกรรมสหกรณ์หรืออุดมการณ์สหกรณ์เป็นความร่วมมือกันของสมาชิก ในอันที่จะพัฒนาชีวิตและกลุ่มให้มีความเข็มแข็งเศรษฐกิจ พึ่งพาตนเองได้ และดำรงชีวิตอยู่อย่างมีความสุข จึงได้มีการจัดกิจกรรมดังกล่าวนี้ในสถานศึกษา มีกิจกรรมสำคัญอยู่ 4 ประการ คือ กิจกรรมส่งเสริมผลผลิต กิจกรรมร้านค้า กิจกรรมออมทรัพย์(ธนาคารโรงเรียน) กิจกรรมสวัสดิการ โดยมีกิจกรรมหนึ่งเป็นแกน

การจัดกิจกรรมการเรียนการสอนสหกรณ์โดยการปฏิบัติจริง นอกจากจะเป็นการฝึกทักษะการเรียนรู้ระบบสหกรณ์แล้ว ยังส่งเสริมการปกครองระบอบประชาธิปไตย และฐานะทางเศรษฐกิจอีกทางหนึ่งด้วยเพื่อให้ผู้เรียนได้มีความรับผิดชอบ มีนิสัยไม่ฟุ่มเฟือยรู้จักการประหยัดตามหลักปรัชญาของเศรษฐกิจพอเพียง โรงเรียนวัดถนนกะเพรา จึงได้จัดโครงการนี้ขึ้น

**2. วัตถุประสงค์**

1. เพื่อปลูกฝังความรู้พื้นฐานเรื่องสหกรณ์และฝึกให้นักเรียนได้ปฏิบัติจริง

2. เพื่อปลูกฝังให้นักเรียนมีการวางแผนในการใช้จ่าย และการลงทุน

3. เพื่อปลูกฝังให้นักเรียนมีความรับผิดชอบต่อหน้าที่ ที่ได้รับมอบหมาย

4. เพื่อปลูกฝังนิสัยรักการประหยัดอดออม

**3. เป้าหมาย**

**เชิงปริมาณ**

1. นักเรียนร้อยละ 80 มีความรอบคอบ รู้จักการใช้เหตุผลในการตัดสินใจและการแก้ปัญหา

2. นักเรียนร้อยละ 80 มีความรู้ มีทักษะพื้นฐานและเจตคติที่ดีต่อการทำงาน และการประกอบอาชีพ

**เชิงคุณภาพ**

นักเรียนมีความรู้พื้นฐานเรื่องสหกรณ์มีการวางแผนในการใช้จ่าย ประหยัดอดออม มีความรับผิดชอบ และสามารถดำเนินชีวิตตามหลักปรัชญาของเศรษฐกิจพอเพียง

**4. กิจกรรม ขั้นตอน และแผนการดำเนินงาน**

|  |  |  |  |
| --- | --- | --- | --- |
| กิจกรรม / ขั้นตอน | เป้าหมาย | ระยะเวลา | ผู้รับผิดชอบ |
| 1. ขออนุมัติโครงการ  1.1 แต่งตั้งคณะทำงาน  1.2 ประชุมวางแผน 2. ดำเนินงานตามโครงการ  - ส่งเสริมผลผลิต  - สหกรณ์ร้านค้า  - ธนาคารโรงเรียน  - สวัสดิการ 3. นิเทศ ติดตาม และ ประเมินผลการดำเนินงาน  4. สรุป /รายงานผลการดำเนินโครงการ |  | พฤษภาคม 2561  มิถุนายน 2561 – กุมภาพันธ์ 2562  มีนาคม 2562  มีนาคม 2562 | นางสาวดวงนภา เวชแพทย์ |

**5. งบประมาณ 7,000 บาท รายละเอียดดังนี้**

|  |  |  |  |  |
| --- | --- | --- | --- | --- |
| รายละเอียดการใช้งบประมาณ | งบประมาณ | จำแนกตามรายจ่าย | | |
| ค่าใช้สอย | ค่าตอบแทน | ค่าวัสดุ |
| 1. ค่าจัดทำเอกสาร | 7,000 | 7,000 |  |  |

**6. การวัดและประเมินผล**

|  |  |  |
| --- | --- | --- |
| ตัวบ่งชี้สภาพความสำเร็จ | การวัดและประเมินผล | เครื่องมือที่ใช้ |
| 1. นักเรียนร้อยละ 80 มีความรอบคอบ รู้จักการใช้เหตุผลในการตัดสินใจและการแก้ปัญหา  2. นักเรียนร้อยละ 80 มีความรู้ มีทักษะพื้นฐานและเจตคติที่ดีต่อการทำงาน และการประกอบอาชีพ | 1. การเรียนรู้ในวิชาชีพ | 1. แผนการจัดการเรียนรู้วิชาอาชีพ |

**7. ผลที่คาดว่าจะได้รับ**

1. นักเรียนในโรงเรียนมีความรอบคอบ รู้จักการใช้เหตุผลในการตัดสินใจและการแก้ปัญหา มีความรู้ทักษะพื้นฐานและเจตคติที่ดีต่อการทำงาน และการประกอบอาชีพ มีความรู้พื้นฐานเรื่องสหกรณ์ มีการวางแผนในการใช้จ่าย ประหยัดอดออม รู้จักรับผิดชอบ และสามารถดำเนินชีวิตตามหลักปรัชญาของเศรษฐกิจพอเพียง

ลงชื่อ .............................................. ผู้เสนอโครงการ

(นางสาวดวงนภา เวชแพทย์)

ลงชื่อ ........................................... ผู้อนุมัติโครงการ

(นางสาวปวีณา พุ่มพวง)

ผู้อำนวยการโรงเรียนวัดถนนกะเพรา